ธนาธร จ่อดำเนินการทางกฎหมาย หลังเพจ เดรัจฉานนิวส์ ทำข่าวปลอมปมวัดตีระฆัง
ธนาธร จึงรุ่งเรืองกิจจ่อดำเนินการทางกฎหมาย กับเพจ เดรัจฉานนิวส์ หลังทำภาพตัดต่อสร้างข่าวปลอม ให้ตนมีความเห็นในลักษณะคัดค้านการตีระฆัง ขณะที่ สุรพศ ทวีศักดิ์ ถูกเสียบประจาน หลังโพสต์เตือนสติสังคมให้เคารพสิทธิผู้ร้องเรียนกรณีวัดตีระฆัง5 ต.ค.2561 กรณีข่าวระหว่างคอนโดมิเนียมกับวัดไทรที่มีการเรียกร้องให้หยุดตีระฆัง ก่อให้เกิดกระแสวิพากษ์วิจารณ์ ซึ่งส่วนใหญ่สนับสนุนให้วัดไทรตีระฆังต่อไปจนถึงไล่ตามหาผู้อาศัยที่คอนโดมิเนียมดังกล่าวว่าใครเป็นผู้ร้องเรียนนั้นผลกระทบไม่เพียงการตามล่าหาตัวผู้ร้องเรียนการตีระฆังเท่านั้น แม้แต่สุรพศ ทวีศักดิ์ นักวิชาการด้านศาสนาและปรัชญา ที่ออกมาโพสต์เฟสบุ๊กเตือนสังคมให้เคารพสิทธิผู้ร้องเรียนกรณีวัดตีระฆัง ก็ถูกกระแสในโซเชียลเน็ตเวิร์กวิจารณ์ไปจนถึงด่าทอและนำข้อมูลความเคลื่อนไหวทางการเมืองในอดีตมาประณามด้วยขณะที่ธนาธร จึงรุ่งเรืองกิจหัวหน้าพรรคอนาคตใหม่ ก็ถูกเฟสบุ๊กแฟนเพจ เดรัจฉานนิวส์ ()นำภาพตัวเขา พร้อมใส่ข้อความโพสต์ในเพจเพื่อให้คนเข้าใจผิดว่า ธนาธร มีความเห็นในลักษณะคัดค้านการตีระฆังต่อมาเฟสบุ๊ก Thanathorn Juangroongruangkit - ธนาธร จึงรุ่งเรืองกิจ โพสต์ชี้แจงถึงกรณีดังกล่าวว่า เป็นข่าวปลอม ที่จงใจให้เกิดความเสียหายกับผมและพรรคอนาคตใหม่ ฝากบอกทุกๆ คนด้วยครับ ทางเรากำลังเตรียมดำเนินการทางกฎหมายต่อไปขณะที่เพจ เดรัจฉานนิวส์ ปัจจุบันมียอดคนกดถูกใจ 2.6 หมื่น ได้ลบโพสต์ดังกล่าวออกไปแล้วผู้สื่อข่าวรายงานเพิ่มเติมว่า เมื่อเวลา 22.20 น. ของวันที่ 5 ต.ค.61 ไม่สามารถเข้าถึงเพจดังกล่าวได้ โดยเข้าไปเฟสบุ๊กแจ้งว่า ขออภัย เนื้อหานี้ไม่พร้อมใช้งานในขณะนี้ ลิงก์ที่คุณได้ติดตามอาจหมดอายุไปแล้ว หรือเพจนี้อาจจะมองเห็นได้เฉพาะสำหรับกลุ่มเป้าหมายที่ไม่ได้รวมถึงคุณด้วยณัฏฐา มหัทธนา (โบว์) นักกิจกรรมการเมือง อาจารย์ และอดีตพิธีกรช่องวอยซ์ทีวี เคยถูกเพจนี้ รวมทั้งเพจทีนิวส์ และเพจมั่นใจคนไทยทั้งแผ่นดินเชียร์ลุงตู่ ทำกราฟฟิกตัดภาพตนเข้ากับถ้อยคำที่ไม่เคยพูด ในประเด็นการโทษประการชีวิตด้วยผู้สื่อข่าวรายงานว่า ปรากฏการณ์ข่าวปลอมหรือภาพตัดต่อและใส่ข้อความลักษณะนี้มักมีมาตลอด ดังนั้นผู้อ่านหรือผู้รับสารควรตรวจสอบแหล่งที่มาที่สามารถอ้างอิงได้ก่อนปักใจเชื่อข้อมูลดังกล่าว
ธนาธร จึงรุ่งเรืองกิจ จ่อดำเนินการทางกฎหมาย กับเพจ เดรัจฉานนิวส์ หลังทำภาพตัดต่อสร้างข่าวปลอม ให้ตนมีความเห็นในลักษณะคัดค้านการตีระฆัง ขณะที่ สุรพศ ทวีศักดิ์ ถูกเสียบประจาน
เดรัจฉานนิวส์,เงิบ,ความเงิบ,วัดไทร,ตีระฆัง,สุรพศ ทวีศักดิ์,ธนาธร จึงรุ่งเรืองกิจ